'ए क्यू खान ने दी है भारत को परमाणु तकनीक'  
जोशुआ पॉलक नाम के इस विशेषज्ञ का दावा है कि पाकिस्तान के परमाणु वैज्ञानिक ए क्यू खान ने भारत को परमाणु तकनीक दी है।
अमेरिका के एक हथियार विशेषज्ञ ने चौंका देने वाला खुलासा किया है। जोशुआ पॉलक नाम के इस विशेषज्ञ का दावा है कि पाकिस्तान के परमाणु वैज्ञानिक ए क्यू खान ने भारत को परमाणु तकनीक दी है। जोशुआ ने एक मैगजीन में यह खुलासा किया है। परमाणु प्रसरण पर काम करने वाले जोशुआ के मुताबिक खान ने जिन चार देशों को परमाणु हथियार बनाने की तकनीक दी थी उनमें भारत का नाम भी हो सकता है।   दरअसल, इरान, लीबिया और उत्तर कोरिया का नाम तो सामने आ चुका है मगर चौथे देश का नाम गुप्त है। ऐसे में अनुमान लगाया जा रहा है चौथा नाम भारत का है। वैसे जोशुआ के पास इस बात के कोई पुख्ता सबूत नहीं हैं मगर उनका तर्क है कि खान की तकनीक और भारत की तकनीक में काफी समानता है।